**SUPER~~H~~ZERO 1: DAWID EN GOLIAT**

**TEMA: LOOP DEUR BANGHEID EN TWYFEL!**

DAWID EN GOLIAT:

1 Samuel 17:

Die Filistynse troepe het opgetrek vir oorlog. Hulle het by Soko in Juda bymekaargekom en kamp opgeslaan by Efes-Dammim, tussen Soko en Aseka. 2Saul en die manskappe van Israel het in die vallei by die groot boom kamp opgeslaan en hulle vir die geveg teen die Filistyne gereedgemaak. 3Die Filistyne en die Israeliete het op twee heuwels teenoor mekaar stelling ingeneem. Daar was ’n vallei tussen hulle.

4Goliat, ’n uithalervegter van Gat, het uit die leër van die Filistyne na vore gekom. Hy was drie meter lank. 5Hy het ’n bronshelm op sy kop gehad en ’n harnas met skubbe. Die gewig van die harnas was 57 kilogram. 6Sy beenplate was ook van brons, en ’n bronsswaard het oor sy skouers gehang. 7Die steel van sy spies was so dik soos ’n wewer se balk en die ysterlem van die spies het sewe kilogram geweeg. ’n Wapendraer het voor hom uitgeloop en ’n skild gedra.

8Hy het teenoor die manskappe van Israel gaan staan en geskreeu: “Is dit regtig nodig dat die gevegslinies opgestel moet word? Ek is tog ’n Filistyn en julle is onderdane van Saul. Kies iemand wat ’n tweegeveg met my kan voer. 9As julle man daarin slaag om my dood te maak, sal ons julle slawe wees, maar as ek hom doodmaak, sal julle ons slawe wees! 10Ek daag die gevegsmagte van Israel uit! Stuur iemand om teen my te veg!”

11Toe Saul en die Israeliete dit hoor, was hulle mismoedig en baie bang.

12Dawid was die seun van Isai, ’n Efratiet uit Betlehem in Juda. Isai het agt seuns gehad, maar hy was toe reeds oud. 13Die oudste drie, Eliab, Abinadab en Samma, was soldate in Saul se leër. 14Dawid was die jongste seun, terwyl die drie oudstes reeds pal in Saul se leër diens gedoen het. 15Dawid het heen en weer beweeg tussen Saul en sy pa se skape wat hy in Betlehem moes versorg.

1640 dae lank, elke oggend en aand, het die Filistyn uitgekom en sy uitdaging aan die Israeliete gerig.

17Op ’n dag sê Isai vir Dawid: “Vat sestien kilogram gebraaide koring en tien brode na jou broers toe in die militêre kamp. 18Gee hierdie tien stukke kaas vir hulle bevelvoerder. Kyk ’n bietjie hoe dit met jou broers gaan en bring iets saam om te bewys dat dit goed gaan met hulle.”

19Dawid se broers was manskappe in Saul se leër wat in die laagte by die groot boom teen die Filistyne geveg het. 20Dawid het vroeg opgestaan, die skape in die sorg van ’n ander herder gelos, die kos geneem en gedoen soos sy pa hom beveel het. Net toe hy daar aankom, het die manskappe met ’n oorlogskreet in gevegsorde uitgetrek 21waar Israel en die Filistyne teenoor mekaar opgestel was. 22Dawid het sy bagasie net so in die sorg van ’n oppasser gelos en hom na sy broers in die linie gehaas. Daar verneem hy na hulle welstand. 23Terwyl hy met hulle praat, sien hy Goliat, die uithalervegter van Gat, uit die Filistyne se linies vorentoe kom. Dawid het sy uitdagings gehoor.

24Toe die Israeliete Goliat hoor, het hulle weggehardloop omdat hulle vir hom bang was. Die manskappe van Israel sê toe: 25“Het julle hom gesien? Elke dag kom hy uit om Israel te beledig. Die koning het ’n groot beloning aangebied vir enigeen wat die man sal doodmaak. Die koning sal een van sy dogters vir hom as vrou gee en sy hele familie sal van belasting vrygestel word!”

26Dawid praat toe met die ander wat daar by hom staan. “Wat sal gebeur met die man wat hierdie Filistyn doodmaak en so ’n einde bring aan die skande oor Israel? Wie is hierdie onbesnede Filistyn dat hy die leër van die lewende God so beledig?” 27Dawid het dieselfde antwoord as vroeër ontvang: “Dit is wat sal gebeur met die man wat hom doodmaak.”

28Maar Dawid se oudste broer het gehoor hoe hy met die manskappe praat en het kwaad geword. “Hoekom het jy hierheen gekom?” vra hy. “En by wie het jy daardie klompie vee in die wildernis gelos? Ek ken jou domastrantheid en vermetelheid. Jy wil net die geveg sien!”

29“Wat het ek dan nou gedoen?” antwoord Dawid. “Ek het maar net ’n vraag gevra!” 30Hy gaan toe na iemand anders toe en vra dieselfde vraag en kry dieselfde antwoord. 31Al meer mense het gehoor wat Dawid sê en het dit aan Saul oorgedra. Hy het Dawid laat roep.

32“Ons moenie oor hierdie man moedeloos word nie,” sê Dawid vir Saul. “Ek sal teen hierdie Filistyn gaan veg!”

33“Moenie verspot wees nie,” sê Saul. “Jy kan tog nie teen die Filistyn veg nie, want jy is nog maar ’n seun, terwyl hy van jongs af ’n vegter is!”

34Maar Dawid het volgehou: “Ek pas my pa se skape op,” sê hy. “As ’n leeu of ’n beer kom om ’n lam uit die trop weg te dra, sit ek hom agterna. 35Ek val hom aan en red die lam uit sy bek. As hy my wil aanval, gryp ek hom aan sy baard en slaan hom dood. 36Ek het dit al met sowel ’n leeu as ’n beer gedoen, en hierdie onbesnede Filistyn sal soos een van hulle word omdat hy die leër van die lewende God beledig het! 37Die Here wat my uit die kloue van die leeu en die beer gered het, sal my ook red van hierdie Filistyn!”

Saul het uiteindelik ingestem. “Goed, doen dit,” sê hy. “En mag die Here met jou wees!”

38Saul laat Dawid toe sy eie uitrusting aantrek: ’n bronshelm op sy kop en ’n borsharnas. 39Dawid het ook sy swaard bo-oor sy uitrusting vasgemaak en probeer loop, want hy het dit nog nie vantevore gedra nie. “Ek kan nie hiermee loop nie,” sê hy. “Ek is nie daaraan gewoond nie.” Daarom het hy die uitrusting uitgetrek. 40Hy neem toe sy herderstok, soek vyf gladde klippies in die spruit en sit dit in sy slingersak. Met sy slingervel in die hand loop hy die Filistyn tegemoet.

41Die Filistyn het na Dawid toe gekom, met sy skilddraer voor hom. 42Toe hy hom sien, het hy hierdie jong, rooibruin gebrande en aantreklike seun geminag. 43Hy skreeu vir hom: “Is ek ’n hond dat jy met ’n stok na my toe kom?” Toe vervloek hy Dawid by die Filistyne se gode. 44“Kom nader sodat ek jou vleis vir die voëls van die hemel en die diere van die veld kan gee!” skree hy.

45Maar Dawid skree terug: “Jy kom na my toe met ’n swaard en ’n spies en ’n kromswaard, maar ek kom na jou toe in die Naam van die Here die Almagtige, die God van die magte van Israel wat jy beledig het. 46Vandag gee die Here jou oor in my mag. Ek sal jou doodmaak, jou kop afkap, en die lyke van die Filistynse leër vir die roofvoëls van die hemel en die wilde diere van die aarde gee. 47Die hele wêreld sal weet dat Israel ’n God het. Almal sal weet dat die Here nie swaard en spies nodig het om sy mense te red nie. Die oorlog is die Here s’n, en Hy sal julle in ons mag oorgee!”

48Die Filistyn het al nader gekom, maar Dawid het hom vinnig tegemoetgegaan. 49Hy steek sy hand in sy slingersak, vat ’n klip, gooi dit met sy slinger en tref die voorkop van die Filistyn. Die klip het in sy kop indring en hy het met sy gesig op die grond geval. 50So het Dawid met sy slinger en ’n klip die Filistyn oorwin. Hy het hom getref en doodgemaak sonder dat daar ’n swaard in Dawid se hande was. 51Toe hardloop Dawid, trek die Filistyn se swaard uit die skede en kap sy kop daarmee af.

INLEIDING:

Ons gaan die volgende 3 weke bietjie stilstaan by 3 bekende Ou Testamentiese helde – of in vandag se taal “Superheroes”! Hierdie 3 is vir my persoonlik groot helde, nie omdat hulle so ‘great’ is nie, maar juis omdat hulle so swak en stukkend is – daarom is die titel van ons reeks nie “Superheroes” nie, maar “Super~~h~~**Z**eroes”. My plan is om vir hierdie 3 weke vir julle te vertel hoekom hierdie 3 my helde is en wat dit vir my beteken. Hopelik het dit vir julle ook waarde...

Ons begin vandag met een van die bekendste verhale in die Bybel – Dawid en Goliat.

Kom ons kyk wie kan mooi onthou: Ons gaan bietjie van ’n vasvra hou.....

|  |  |
| --- | --- |
| Wie was die koning van Israel? | Saul |
| Van watter nasie was Goliat? | Filistyne |
| Uit watter stad het hy gekom? | Gat |
| Hoe lank was Goliat? | 3 m |
| Hoe swaar was sy borsharnas? | 57 kg |
| Hoe swaar was sy spies se lem? | 7 kg |
| Wie was Dawid se pa? | Isai |
| Hoeveel broers het Dawid gehad? | 7 |
| Vir hoeveel dae het Goliat die Israeliete uitgedaag? | 40 |
| Watter beloning het Saul belowe vir die soldaat wat Goliat sou doodmaak? | Een van sy dogters as vrou;Sy hele familie van belasting vrygestel |
| Waar in die Bybel lees ons die verhaal? | 1 Samuel 17 |

Kom ons lees ’n gedeelte uit 1 Samuel 17:

1 Samuel 17:26-40

26Dawid praat toe met die ander wat daar by hom staan. “Wat sal gebeur met die man wat hierdie Filistyn doodmaak en so ’n einde bring aan die skande oor Israel? Wie is hierdie onbesnede Filistyn dat hy die leër van die lewende God so beledig?” 27Dawid het dieselfde antwoord as vroeër ontvang: “Dit is wat sal gebeur met die man wat hom doodmaak.”

28Maar Dawid se oudste broer het gehoor hoe hy met die manskappe praat en het kwaad geword. “Hoekom het jy hierheen gekom?” vra hy. “En by wie het jy daardie klompie vee in die wildernis gelos? Ek ken jou domastrantheid en vermetelheid. Jy wil net die geveg sien!”

29“Wat het ek dan nou gedoen?” antwoord Dawid. “Ek het maar net ’n vraag gevra!” 30Hy gaan toe na iemand anders toe en vra dieselfde vraag en kry dieselfde antwoord. 31Al meer mense het gehoor wat Dawid sê en het dit aan Saul oorgedra. Hy het Dawid laat roep.

32“Ons moenie oor hierdie man moedeloos word nie,” sê Dawid vir Saul. “Ek sal teen hierdie Filistyn gaan veg!”

33“Moenie verspot wees nie,” sê Saul. “Jy kan tog nie teen die Filistyn veg nie, want jy is nog maar ’n seun, terwyl hy van jongs af ’n vegter is!”

34Maar Dawid het volgehou: “Ek pas my pa se skape op,” sê hy. “As ’n leeu of ’n beer kom om ’n lam uit die trop weg te dra, sit ek hom agterna. 35Ek val hom aan en red die lam uit sy bek. As hy my wil aanval, gryp ek hom aan sy baard en slaan hom dood. 36Ek het dit al met sowel ’n leeu as ’n beer gedoen, en hierdie onbesnede Filistyn sal soos een van hulle word omdat hy die leër van die lewende God beledig het! 37Die Here wat my uit die kloue van die leeu en die beer gered het, sal my ook red van hierdie Filistyn!”

Saul het uiteindelik ingestem. “Goed, doen dit,” sê hy. “En mag die Here met jou wees!”

38Saul laat Dawid toe sy eie uitrusting aantrek: ’n bronshelm op sy kop en ’n borsharnas. 39Dawid het ook sy swaard bo-oor sy uitrusting vasgemaak en probeer loop, want hy het dit nog nie vantevore gedra nie. “Ek kan nie hiermee loop nie,” sê hy. “Ek is nie daaraan gewoond nie.” Daarom het hy die uitrusting uitgetrek. 40Hy neem toe sy herderstok, soek vyf gladde klippies in die spruit en sit dit in sy slingersak. Met sy slingervel in die hand loop hy die Filistyn tegemoet.

Nou ja, ons weet hoe hierdie verhaal eindig:

Dawid gooi ’n klip met sy slingervel en tref vir Goliat teen die voorkop. Die klip gaan in sy kop in en maak hom dood. Dawid hardloop nader en kap Goliat se kop af met Goliat se eie swaard. Die Filistyne het so groot geskrik dat hulle weggehardloop het en die Israeliete kon hulle agtervolg en verslaan.

Maar dis nie waar ek vanaand die fokus wil plaas nie... Ek wil die fokus plaas op Dawid, want hy’s my held.

Nie omdat hy kort en klein was nie.

Nie omdat hy die reus oorwin het nie.

Maar omdat hy swak was, soos ek.

Omdat hy gebreke het, soos ek.

Kom ek wys vanaand vir julle 2 van Dawid se gebreke:

1. **Dawid word maklik verlei deur die lekker in die lewe:**

Het julle opgemerk hoeveel keer Dawid vra oor die beloning wat hy sal kry as hy Goliat doodmaak?

26Dawid praat toe met die ander wat daar by hom staan. “Wat sal gebeur met die man wat hierdie Filistyn doodmaak en so ’n einde bring aan die skande oor Israel? Wie is hierdie onbesnede Filistyn dat hy die leër van die lewende God so beledig?” 27Dawid het dieselfde antwoord as vroeër ontvang: “Dit is wat sal gebeur met die man wat hom doodmaak.”

28Maar Dawid se oudste broer het gehoor hoe hy met die manskappe praat en het kwaad geword. “Hoekom het jy hierheen gekom?” vra hy. “En by wie het jy daardie klompie vee in die wildernis gelos? Ek ken jou domastrantheid en vermetelheid. Jy wil net die geveg sien!”

29“Wat het ek dan nou gedoen?” antwoord Dawid. “Ek het maar net ’n vraag gevra!” 30Hy gaan toe na iemand anders toe en vra dieselfde vraag en kry dieselfde antwoord. 31Al meer mense het gehoor wat Dawid sê en het dit aan Saul oorgedra. Hy het Dawid laat roep.

Dawid hou van die idee van die beloning! Dawid dink en vra net oor die beloning! Eers toe hy seker is oor die beloning, bied hy aan om te gaan veg. Dawid word so maklik verlei deur die mooi en lekker in die lewe – vra maar vir Batseba! Dawid is ver van perfek, hy het groot foute – soos ek!

Maar daar is ook ’n tweede swakheid van Dawid wat hom my held maak:

1. **Dawid vertrou die Here, maar twyfel steeds:**

Toe Saul instem om Dawid te stuur, sê Dawid nie “NEE” vir Saul se uitrusting nie – hy probeer dit aan. Sou hy dit gedoen het as hy so seker was??!!! Nee! Dawid is maar steeds bang.

En toe hy uiteindelik gaan, tel hy hoeveel klippe op? 5!!! Hy het nog steeds getwyfel!!!

Maar hy het gegaan! Hy het getwyfel, maar steeds gegaan. Hy het sy ervaring gebruik, al was dit van iets heel anders – beer, leeu vs. reuse soldaat. Hy het gegaan, al was hy bang.

En dit maak hom my held. Want so baie in my lewe weet ek ook wat die regte ding is om te doen, maar ek is bang, ek twyfel, ek wonder, ek huiwer....

Soos Jesus...

Lukas 22:44: “44Terwyl Hy intense angs beleef, het Jesus nog ernstiger gebid. Sy sweet het soos druppels bloed geword wat op die grond drup.”

NAV: “Hy het in doodsangs geraak en het nog ernstiger gebid. Sy sweet het soos bloeddruppels geword wat op die grond val.”

**Toepassing:**

Dis nie verkeerd om te twyfel nie, dis nie verkeerd om bang te wees nie – selfs as jy weet wat die Here van jou verwag! Maar gaan deur jou vrees, gaan deur jou twyfel – al moet jy 5 klippies optel! En gaan doen waarvoor die Here jou roep!

Hoe om vrees te oorkom

* Deur op God te vertrou Ps 56:4, 11
* Deur in Jesus te glo Mark 5:36
* Deur te weet God is met ons Gen 26:24; Deut 31:6, 8; Ps 23:4; Jes 43:5
* Deur te weet Jesus is met ons Joh 6:20; Hand 18:9–10
* Deur te weet God is ons Redder Ps 27:1, 3
* Deur te weet God is ons toevlug Ps 46:1–2; Ps 91:1–6; Heb 13:6
* Deur te weet God sal vir ons veg Deut 3:22; Deut 20:3–4; 2 Kron 20:15–17
* Deur die Here te gehoorsaam 1 Sam 12:20–21; 1 Kron 22:12–13

Psalm 56:4, 5:

4Die dag wanneer ek bang word,

sal ek net op U vertrou.

5In God, wie se woord ek prys,

in God is my vertroue;

ek sal nie vrees nie.

Wat kan mense aan my doen?

Plekke in my lewe waar ek moet gaan:

* Werk
* Verhoudings
* Huis
* Kerk
* Finansies